"قالاتاسارای" نؤوبتی مؤوسوم اوچون اوچونجو ترانسفرینی بیتیرمک اوزره دیر.
ایستانبول تمثیلچی‌سی "کئچی اؤرن گوجو"نده اوینایان باریش آلپر ییلمازین ترانسفری ایله باغلی راضی‌لیق الده ائدیب. راضیلیغا اساساً، "جیم-بوم" 1.5 میلیون یورو تضمینات اؤده‌یه‌جک. 21 یاش‌لی اویونجو ایله 5 ایللیک موقاویله ایمضا‌لانا‌جاق. "قالاتاسارای"ین یاخین واخت‌لاردا بو ترانسفری رسمن آچیقلایاجاغی گؤزله‌نیلیر.
قئید ائدک کی، باریش آلپر ییلماز اؤتن مؤوسوم تورکیه بیرینجی لیگینده 34 گوروشده 8 گل ووروب، 5 گل ون اؤتورمه‌سینی وئریب.
خاطیرلاداق کی، "قالاتاسارای" بوندان اول آیتاچ کارا و آلپ آسلان اؤزتورکو ترانسفر ائدیب.
